              GRAD LUDBREG
DJEČJI VRTIĆ RADOST LUDBREG
KLASA:406-01/19-01-02
URBROJ:2186-18-13-01-1-19-1
Ludbreg,27.05.2019.

[bookmark: _GoBack]Na temelju članka 15.stavka 2.Zakona o javnaoj nabavi (Narodne novine, br.120/2016.), (u daljnjem tekstu ZJN 2016 ) ne postoji obveza primjene Zakona o javnoj nabavi, i članka 38. Statuta Dječjeg vrtića Radost Ludbreg (KLASA: 601-02/15-01/01, URBROJ: 2186-380-01/1-15-1-pročišćeni tekst), Upravno vijeće Dječjeg vrtića Radost Ludbreg na svojoj sjednici održanoj 27.06.2019.  donosi:

PRAVILNIK O PROVEDBI JEDNOSTAVNE NABAVE
I. OPĆE ODREDBE
Članak 1.
(1) Ovim se Pravilnikom uređuju pravila, uvjeti i postupci jednostavne nabave za koje sukladno članku 15. stavku 2.Zakona o javnoj nabavi (Narodne novine , br:120/2016.),(u daljnjem tekstu: ZJN 2016 ) ne postoji obveza primjene Zakona o javnoj nabavi, i to za nabavu: 

· robe i usluga, te provedbu projektnih natječaja procijenjene vrijednosti manje od 200.000,00 kuna
· radova procijenjene vrijednosti manje od 500.000,00 kn.
(2) Ovaj Pravilnik primjenjuje se na Dječji vrtić Radost Ludbreg (u daljnjem tekstu Vrtić) kao javnog naručitelja u smislu odredbe članka 6.stavka1.točke 2.ZJN2016.
(3) U provedbi postupaka jednostavne nabave robe, usluga, radova te provedbu projektnih natječaja, osim ovog Pravilnika primjenjuju se i drugi propisi koji se odnose na pojedini predmet nabave u smislu posebnih propisa.
(4) Odredbe ovog Pravilnika moraju se primjenjivati na način kako bi se osiguralo zakonito, namjensko, ekonomično i svrhovito trošenje proračunskih sredstava Vrtića.
(5) Prilikom provođenja postupaka jednostavne nabave, naručitelj je obvezan u odnosu na sve gospodarske subjekte poštovati načela javne nabave te mogućnost primjene elektroničkih sredstava komunikacije.

II. RAZINE JEDNOSTAVNE NABAVE

Članak 2

(1) U slučaju nabave robe, usluga, radova te provedbe projektnih natječaja procijenjene vrijednosti manje od 20.000,00 kuna (bez PDV-a), jednostavna nabava provodi se putem narudžbenice, zaključka ili  dopisa koji sadrže predmet nabave.
(2) Iznimno u slučaju nabave robe, usluga, radova te provedbe projektnih natječaja malih iznosa vrijednosti za koje nije izdana narudžbenica, zaključak ili dopis s predmetom nabave, ovlaštena osoba koja je izvršila narudžbu na drugi uobičajeni način ovjeriti će ispostavljeni predračun ili račun za predmetnu narudžbu.
(3) Za nabavu iz stavka 1.i 2.ovog članka, nije potrebno sklapati ugovor o nabavi.

Članak 3.
(1) Jednostavna nabava provoditi će se sklapanjem odgovarajućeg ugovora o nabavi prikupljanjem pisane ponude od starane odabranog ponuditelja, u slučaju: 
·  nabave robe i usluga, te provedbe projektnih natječaja procijenjene vrijednosti jednake ili veće od 20.000,00 kuna, a manje od 150.000,00 kuna (bez PDV-a), ili
· nabave radova procijenjene vrijednosti jednake ili veće od 20.000,00 kuna, a manje od 200.000,00 kuna (bez PDV-a) 
(2) Radi poštivanja osnovnih načela javne nabave, te postupanja u duhu dobrog gospodarstvenika, po načelu najblja vrijednost za uloženi novac, u slučaju nabave robe, usluga,  radova , te provedbe projektnih natječaja iz stavka 1. ovog članka, jednostavna nabava može se provesti i upućivanjem poziva na dostavu ponude na tri adrese odabranih gospodarskih subjekata.

Članak 4.
(1) Jednostavana nabava provoditi će se upućivanjem poziva na dostavu  ponude na tri adrese odabranih gospodarskih subjekata, u slučaju:
-  nabave robe i usluga te provedbu projektnih natječaja procijenjene vrijednosti           jednake ili veće od 150.000,00 kuna, a manje od 200.000,00 kuna ( bez PDV-a).
- nabave radova procijenjene vrijednosti jednake ili veće od 150.000,00kuna, a manje od 500.000,00kuna (bez PDV-a).
(2) Iznimno, nabava robe, usluga, radova, te provedbe projektnih natječaja iz stavaka  1.ovog   članaka može se izvršiti direktnom pogodbom s odabranim ponuditeljem samo u slučajevima kada to predviđa ZJN 2016. 

III. PREDMET NABAVE  
Članak 5.
(1) U postupcima jednostavne javne nabave, predmet nabave mora se opisati na jasan, nedvojben i potpun način koji osigurava usporedivost ponuda te predstavlja, tehničku, tehnološku, oblikovnu, funkcionalnu i drugu objektivno odredivu cjelinu.
(2) Opis predmeta nabave ne smije pogodovati određenom gospodarskom subjektu.

IV. POZIV NA DOSTAVU PONUDA
Članak 6.
(1) U slučaju provođenja jednostavne javne nabave iz članka 4.ovog Pravilnika, poziv za dostavu ponuda mora sadržavati:
1. Detaljan opis predmeta javne nabave,
2. Procijenjenu vrijednost nabave,
3. Tehničku specifikaciju predmeta nabave( ako postoji i ako je primjenjivo),
4. Troškovnik, (ako je primjenjivo)
5. Točan naziv i sjedište gospodarskog subjekta kojem se poziv upućuje, 
6. Kriterij za odabir ponude( ekonomski najpovoljnija ponuda/ najniža cijena),
7. Način dostave ponude,
8. Opis oblika i sadržaja ponude,
9. Rok za dostavu ponude,
10. Rok isporuka robe, izvršenja usluga ili izvođenja radova( ako je primjenjivo),
11. Način plaćanja za isporuku robe, izvršenja usluga ili izvođenja radova,
12. Datum poziva, 
13. Potpis ravnatelja Vrtića,
(2) Komunikacija između Vrtića  kao naručitelja i gospodarskih subjekata u pogledu prikupljanja ponuda za nabavu iz članka 4.ovog Pravilnika, obavlja se pisanim putem na jedan od slijedećih načina: poštanskom pošiljkom, telefaksom, elektroničkim sredstvaima, ili na drugi prikladni dokaziv način.

V. ROK ZA DOSTAVU PONUDA
Članak 7.
Rok za dostavu ponude odabranih gospodarskih subjekata iz članka 4.ovog Pravilnika određuje se u pozivu na dostavu ponude tako da rok odgovara složenosti postupka nabave kako bi se gospodarskim subjektima ostavilo dovoljno vremena za sastavljanje ponude i prikupljanje tražene dokumentacije, i ne može se odrediti u roku kraćem od 8 dana od dana primitka poziva.
VI. OTVARANJE, PREGLED, OCJENA I ODABIR NAJPOVOLJNIJE PONUDE

Članak 8.
(1) U slučaju provođenja jednostavne nabave iz članka 4. Ovog Pravilnika, po isteku roka određenog u pozivu za dostavu ponuda, ovlašteni predstavnici naručitelja u sastavu od najmanje dva ovlaštena predstavnika naručitelja, otvaraju pristigle ponude prema redosljedu zaprimanja, a u roku od njduže sedam dana od isteka roka za predaju ponuda.
(2) Otvaranje ponuda u postupcima javne nabave nije javno.
                Članak 9.
(1) Postupak pregleda i ocjenu ponuda obavljaju ovlaštene osobe naručitelja.
(2) Ovlašteni predstavnici naručitelja pregledavaju i ocijenjuju ponude na temelju uvjeta utvrđenih u pozivu na dostavu ponuda.
(3) Pregled i ocjena ponuda tajni su do donošenja obavijesti naručitelja.
(4) O postupku pregleda i ocjene ponuda sastavlja se zapisnik
(5) U postupku pregleda i ocjene ponuda, ovlašteni predstavbnici naručitelja provjeravaju valjanost ponude zavisno od obveznog sadržaja utvrđenog u pozivu za dostavu ponude slijedećim redosljedom:
1. Razloge isključenja,
2. Ispunjenje uvjeta sposobnosti
3. Računska ispravnost ponude,
4. Ispunjenje zahtjeva vezanih za opis predmeta nabave i tehničke specifikacije,
5. Ispunjenje ostalih uvjeta iz poziva za dostavu ponuda.


Članak 10.

Kriterij za odabir ponude je najniža cijena ili ekonomski najpovoljnija ponuda, a odabir kriterija,     odnosno metode za primjenu ekonomski najpovoljnije ponude mora se naznačiti u svakom pozivu za dostavu ponuda uvažavajući specifičnost predmeta nabave.

Članak 11.

(1) Nepravilna ponuda je ponuda koja nije sukladna pozivu za dostavu ponuda, ili je primljena izvan roka za dostavu ponuda, ili postoje dokazi o tajnom sporazumu ili korupciji, ili nije rezultat tržišnog natjecanja, ili je naručitelj utvrdio da je izuzetno niska, ili je ponuda ponuditelja koji nije prihvatio ispravak računske pogreške.
(2) Neprihvatljiva ponuda je ponuda čija cijena prelazi planirana , odnosno osigurana sredstva naručitelja za nabavu ili ponuda ponuditelja ne ispunjava kriterije za kvalitativan odabir.
(3) Neprikladna ponuda je ponuda koja u cijelosti ne odgovara potrebama naručitelja u opisu predmeta nabave i tehničkim specifikacijama i bez značajnih izmjena ne može zadovoljiti potrebe i zahtjeve iz poziva za dostavu ponuda.
                Članak 12.
                       Naručitelj je obvezan na osnovi rezultata pregleda i ocjene ponuda odbiti:
1. Ponudu ponuditelja koji nije dokazao svoju sposobnost u skladu s pozivom za dostavu ponuda,
2. Ponudu koja nije cjelovita,
3. Ponudu čija je cijena veća od procijenjene vrijednosti predmeta nabave,
4. Ponudu koja je suprotna odredbama poziva za dostavu ponuda,
5. Ponudu u kojoj cijena nije iskazana u apsulutnom iznosu
6. Ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz poziva za dostavu ponuda,
7. Ponudu za koju ponuditelj nije pisanim putem prihvatio ispravak računske pogreške,
8. Ponude ponuditelja koji je dostavio dvije ili više ponuda za isti predmet nabave u kojima je ponuditelj
9. Ponudu nepozvanog gospodarskog subjekta
10. Ponudu ponuditelja koji unutar postavljenog roka nije dao zatraženo objašnjenje ili njegovo objašnjenje nije za naručitelja prihvatljivo.
               Članak 13.
(1) Naručitelj može poništiti postupak javne nabave ako: 
1. postanu poznate okolnosti zbog kojih ne bi došlo do pokretanja postupka jednostavne nabave da su bile poznate prije,
2. postanu poznate okolnosti zbog kojih je došlo do sadržajno bitno drugačijeg poziva za dostavu ponuda da su bile poznate prije.
(2) Naručitelj je obvezan poništiti postupak javne nabave ako:
1. Nije pristigla ni jedna ponuda,
2. Nakon odbijanja ponuda ne preostane nijedna valjana.
Članak 14.
(1) Naručitelj na osnovi rezultata  pregleda i ocjene ponuda donosi odluku o odabiru najpovoljnije ponude koja se temelji na kriteriju za odabir ponude, a ako postoje razlozi za poništenje postupka jednostavne nabave naručitelj bez odgode donosi odluku o poništenju postupka jednostavne nabave.
(2) Odluku o odabiru najpovoljnije ponude ili odluku o poništenju postupka nabave donis ravnatelj Vrtića.
(3) Odluku o odabiru najpovoljnije ponude ili odluku o poništenju postupka javne nabave, naručitelj će dostaviti svakom ponuditelju na dokaziv način( dostavnica, povratnica, izvješće o uspješnom slanju telefaksom, potvrda e-mail-om, objavom na internetskim starnicama naručitelja, ili drugi dokaziv način)
(4) Rok za donošenje odluke o odabiru najpovoljnije ponude ili odluke o poništenju postupka javne nabave iznosi 30 dana od isteka roka  za dostavu ponuda, te će se nakon toga pristupiti sklapanju ugovora o nabavi.
(5) Na oluku o odabiru najpovoljnije ponude ili odluku o poništenju postupka nabave nije dopuštena žalba.

Članak 15.
Nakon donošenja odluke o odabiru najpovoljnije ponude te svim drugim postupcima jednostavne nabave robe, usluga, radova te provedbu  projektnih natječaja procijenjene vrijednosti jednake ili veće od 20.000,00kuna(bez PDV-a), sklapa se ugovor o nabavi koju potpisuje ravnatelj Vrtića.

VII. OBJAVA PLANA NABAVE I REGISTRA UGOVORA

Članak 16.
Za nabavu robe, usluga, radova, te provedbu projektnih natječaja procijenjene vrijednosti jednake ili veće od 20.000,00 kuna ( bez PDV-a), Upravno vijeće Vrtića donijeti će Plan nabave za svaku proračunsku godinu, koji će se zajedno sa svim njegovim kasnijim promjenama objaviti na službenim stranicama Vrtića.

Članak 17.
Za nabavu robe, usluga, radoav, te provedbu projektnih natječaja procijenjene vrijednosti jednake ili veće od 20.000,00 kuna(bez PDV-a), Vrtić će voditi registar ugovora koji će zajedno sa svim njegovim kasnijim promjenama objaviti na službenim internet stranicama Vrtića.

VIII. OBAVLJANJE POSLOVA  JEDNOSTAVNE  NABAVE
              Članak 18.
(1) Stručne i administrativne poslove planiranja, pripreme, provođenja i ugovaranja nabave iz ovog Pravilnika, obavlja uprava Vrtića.
(2) Plan anabve, registar ugovora, poziv na dostavu ponuda odabranim gospodarskim subjektima, odluku o odabiru najpovoljnijeg ponuditelja i ugovor o nabavi, ovjerava ravnatelj Vrtića kao odgovorna osoba naručitelja.

IX. PRIJELAZNE I ZAVRŠNE ODREDBE
Članak 19.
(1) Ovaj Pravilnik stupa na snagu danom donošenja, a objaviti će se na službenoj internet stranici Vrtića.
(2) Stupanjem ovog Pravilnika prestaje važiti Pravilnik o provedbi postupka javne nabave, KLASA: 406-01/14/01, URBROJ: 2186-380-01/1-14-1  od  01.01.2015.


                                                                                                             Predsjednica Upravnog vijeća :
                                                                                                                               Maca Jančić






                       
                

